**Dzimšanas fakta reģistrācija**

Dzimtsarakstu nodaļa reģistrē jaundzimušo un izsniedz dzimšanas apliecību.

Par bērna piedzimšanu jāpaziņo dzimtsarakstu nodaļai viena mēneša laikā pēc bērna piedzimšanas.

Ziņas par bērna vecākiem .

1.      Ziņas par māti ieraksta, pamatojoties uz ārstniecības iestādes vai ārstniecības personas izsniegtu medicīnas apliecību, kas apliecina dzimšanas faktu.

2.      Ziņas par tēvu ieraksta, pamatojoties uz vienu no šādiem dokumentiem:

* Laulības apliecība;
* Paternitātes atzīšanas iesniegums;
* Bērna mātes, bērna mātes vīra vai bijušā vīra un bērna bioloģiskā tēva kopīgs paternitātes atzīšanas iesniegums;
* Tiesas spriedums par paternitātes noteikšanu;
* Ja bērna māte nav laulībā un līdz dzimšanas fakta reģistrācijai paternitāte nav atzīta vai noteikta, dzimšanas reģistrā ieraksta ziņas tikai par bērna māti.

Iesniegumu paternitātes atzīšanai var iesniegt arī pirms bērna dzimšanas, kā arī pēc tam kad bērna dzimšana jau reģistrēta.

Bērna vārdu ieraksta saskaņā ar vecāku norādījumu. Bērnam var dot ne vairāk kā divus vārdus.

Bērna uzvārdu ieraksta atbilstoši vecāku uzvārdam. Ja vecākiem ir dažādi uzvārdi saskaņā ar vecāku vienošanos vai bāriņtiesas lēmumu  ieraksta tēva vai mātes uzvārdu.

Pirmreizēju jaundzimušā dzīves vietu deklarē Kandavas novada Dzimtsarakstu nodaļa, vienlaicīgi ar dzimšanas reģistra datu aizpildīšanu.

Bērna piedzimšanas pabalsts tiek izmaksāts, sākot no bērna astotās dzīvības dienas, iesniedzot iesniegumu Valsts sociālās apdrošināšanas aģentūrā. Pieteikties pabalstam iespējams Kandavas novada domes Klientu apakalpošanas centrā.

Kandavas novada dome piešķir vienreizēju bērna piedzimšanas pabalstu 200 eiro apmērā, ja abi bērna vecāki deklarēti Kandavas novadā ilgāk par gadu pirms bērna dzimšanas.